Jornada de presentació del Cos Europeu de Solidaritat | Voluntaris.cat
La iniciativa de la Comissió Europea pretén potenciar el voluntariat a joves com a eina de transformació social
El pròxim 11 de febrer se celebra l’acte de presentació del Cos Europeu de Solidaritat, una iniciativa de la Comissió Europea l’objectiu de la qual és crear oportunitats perquè joves facin voluntariat o col·laborin en projectes que beneficiïn a comunitats i ciutadania de tota Europa.
L’acte, coorganitzat per la Representació de la Comissió Europea a Barcelona i el Departament de Treball, Afers Socials i Famílies, comptarà amb la participació i presentacions del l’Hble Sr. Chakir El Homrani, Conseller de Treball, Afers Socials i Famílies i del Sr. Christos Stylianides, Comissari Europeu d’Ajuda Humanitària i Gestió de Crisi.
L’acte se celebrarà al Museu d’Art Contemporani de Barcelona (MACBA) a l’Auditori Meyer (plaça dels Àngels, 1. Barcelona) de 10 h a 13 h.